Agtjarige verdrink byna tydens epilepsieaanvalArgieffoto ŉ Agtjarige het Vrydag ŉ epileptiese toeval gekry toe hy in ŉ swembad by Wedge-strand in Durban gespeel het. “Paramedici is omstreeks 15:20 na die toneel ontbied. Die tannie van die agtjarige seun het gesê hy het ŉ epileptiese toeval gekry,” het Chris Botha, woordvoerder van Netcare 911, gesê. Die familie het reeds die seun uit die water gehaal en lewensredders was besig om hom te behandel toe paramedici by die toneel opgedaag het. “Hy het water in sy longe gehad en het byna verdrink. Hy is op die toneel gestabiliseer voordat hy na ŉ nabygeleë hospitaal geneem is vir verdere behandeling.”